EkBass/fiwiki-20250220-pages-articles huggingface dataset:
Enemmistö (äänestys)

Enemmistö on mielipidetiedusteluun tai ryhmässä tapahtuvaan päätöksentekoon liittyvä käsite. Enemmistöjä ovat: * Yksinkertainen enemmistö, joka tarkoittaa yli puolta läsnä olevien antamista äänistä. Yleensä se liittyy jaa- ja ei- vaihtoehtoihin, joista toinen on voittanut. Yksinkertaisessa enemmistössä kannatusta on enemmän kuin toisella vaihtoehdolla, ja yhdenkin äänen ero riittää. Esimerkiksi Euroopan neuvostossa 15 jäsenmaata läsnä olevista 28:sta on yksinkertainen enemmistö.https://eur-lex.europa.eu/FI/legal- content/glossary/simple-majority.html * Suhteellinen enemmistö, joka tarkoittaa kaikkien äänioikeudellisten sijaan enemmistöä jonkin merkitsevän joukon sisällä, esimerkiksi kaikista kantansa ilmaisseista. Suhteellisen enemmistön eli suosituimman vaihtoehdon voi saavuttaa esimerkiksi 48 prosentilla kantansa ilmoittaneista.https://www.kotus.fi/nyt/kotus- blogi/blogiarkisto/vesa_heikkinen/enemmisto_ja_suhteellinen_enemmisto.8993.blog * Ehdoton enemmistö tarkoittaa, että vaihtoehto on ylittänyt puolivälin, kun se on saanut taakseen yli puolet jäsenten äänistä eli enimmäisäänimäärästä kun kaikki ovat läsnä. Kyse on siis päätöksenteon rajasta, jota alemmalla kannatuksella päätöstä ei voida hyväksyä. Esimerkiksi Euroopan parlamentissa ehdoton enemmistö on 353 ääntä 705:stä.https://jarjestotoiminta.kansio.fi/enemmistot/ * Määräenemmistö tarkoittaa, että vaihtoehto on saanut taakseen ennalta määritellyn osan äänistä, esimerkiksi 2/3 tai 5/6 äänistä. Määräenemmistö voidaan laskea joko läsnä olevista tai jäsenten äänistä eli enimmäisäänimäärästä kun kaikki ovat läsnä. Korkean määräenemmistön käytöllä halutaan varmistaa että tärkeimmissä asioissa ei tehdä harkitsemattomia päätöksiä, jolloin se muodostuu päätöksenteon rajaksi. Esimerkiksi Euroopan neuvostossa määräenemmistöksi on määritelty 55 prosenttia EU-maista. * Yksimielinen päätös tarkoittaa, että kukaan päätöksentekoon osallistunut ei ilmoittanut kannattavansa mitään kilpailevaa vaihtoehtoa (tai äänestäneensä hylkäämisen puolesta). Esimerkiksi Euroopan unionissa yksimielinen päätös tarkoittaa sitä, että kaikki EU- jäsenmaat ovat olleet samaa mieltä.https://eur-lex.europa.eu/legal- content/EN/TXT/?uri=LEGISSUM:unanimity Muut: *Kaksoisenemmistö tarkoittaa, että vaaditaan kahta enemmistöä erillisillä perusteilla. Euroopan unionin neuvoston yhteydessä on ollut esillä kaksoisenemmistömalli, joka vaatii päätöksen taakse 55 prosenttia jäsenmaista. Tämän lisäksi jäsenmaiden enemmistön tulee edustaa 65 prosenttia Euroopan unionin kansalaisista. == Lähteet == ==Aiheesta muualla== *The case for supermajority requirements in referendums. Matt Qvortrup, Leah Trueblood. International Journal of Constitutional Law, Volume 21, Issue 1, January 2023, Pages 187–204, https://doi.org/10.1093/icon/moad013. Published: 17 March 2023 Luokka:Päätöksenteko
Kaibitsyn piiri

Kaibitsyn eli Qaybıçin piiri (, tataariksi Кайбыч районы, Qaybıç rayonı) on paikallinen itsehallintoalue Tatarstanin tasavallassa Venäjällä. Vuonna 1991 perustetun piirin pinta-ala on 995,4 neliökilometriä ja asukkaita on 14 866 henkeä (vuonna 2011).Оценка численности постоянного населения Республики Татарстан на 1 января 2011 года . Piiriin kuuluu 17 maalaiskuntaa. Hallinnollinen keskus on Bolšije Kaibitsyn kylä. Asukkaista 67,7 % on tataareja, 5,3 % tšuvasseja ja 26,2 % venäläisiä. Pääelinkeino on maatalous, joka on erikoistunut viljakasvien viljelyyn sekä maidon ja lihan tuotantoon. Teollisuutta edustavat tiilitehdas, rehutehdas, meijeri ja leipomo. Paikallislehtenä ilmestyy tataarin- ja venäjänkielinen Qaybıç tañnarı – Kajbitskije zori. ==Lähteet== ==Aiheesta muualla== * Qaybıçin piirin sivusto Luokka:Tatarstanin piirit
Orvokki Kuortti

Orvokki Kuortti (o.s. Rudanko; 11. heinäkuuta 1932 Kokemäki – 19. syyskuuta 2020 EspooKuolinilmoitus. Helsingin Sanomat 31.10.2020, s. C 20.) oli suomalainen lentokapteeni, joka hankki ensimmäisenä naisena Suomessa muun muassa lennonopettajan, helikopterilentäjän ja mittarilentäjän pätevyyden.Suomen ainoa naislentokapteeni Orvokki Kuortti, 85, ei pelännyt edes pakkolaskua Atlantille – neuvo naisille: ”Pitäkää päänne, älkää antako periksi.” Iltalehti 8.3.2018. Kuorttia pidetään suomalaisen naislentotoiminnan keskeisenä edelläkävijänä. Hän lensi yksimoottorisilla koneilla viiteen maanosaan ja takaisin sekä ylitti yksimoottorisilla koneilla Atlantin ilma- aluksen päällikkönä 17 kertaa, joista yksin yhdeksän kertaa. Kuortti opiskeli yliopistossa muun muassa matematiikkaa, fysiikkaa, kemiaa ja meteorologiaa sekä teki teknisiä käännöstöitä kotiäitinä toimimisen ohessa. Haave lentämisestä syntyi jo varhain, mutta koulutukseen hakeutuminen oli naisille tuolloin vaikeaa muun muassa vaatimuksena olleen asevelvollisuuden suorittamisen takia. 36-vuotiaana Kuortti hakeutui Malmin lentoaseman lentokouluun ja sai lentolupakirjan joulukuussa 1968. Jo seuraavana vuonna hän oli nopein naislentäjä England–Australia Air Racessa. Vuoden 1971 Lon­don Vic­to­ria Air­ways -kil­pai­lus­sa Kuortti ja kakkospilotti Eira Kuorinka (nyk. Standertskjöld) ylittivät ensimmäisinä suomalaisnaisina Atlantin Piper Cherokee Arrow -lentokoneella. Ensimmäisenä suomalaisena Kuortti oli mukana Paris Air Shown näytöslentäjänä vuonna 1973. Pakkolaskusta myrskyiseen Pohjois-Atlanttiin Kuortti selviytyi yksinlennollaan vuonna 1977, kun nelipaikkaisen Lake Buccaneer -koneen moottori sammui ja polttoainetta alkoi valua mereen. Hän pelastui paitsi taitavan laskeutumisensa myös islantilaisesta tukikohdastaan apuun ehtineiden yhdysvaltalaissotilaiden ansiosta. Kuortti oli aktiivisesti mukana kansainvälisessä järjestötoiminnassa, muun muassa naispuolisten helikopteripilottien Whirly Girls -järjestön johtajistossa ja Euroopan naislentäjien liiton puheenjohtajana. Yhtenä yhdeksästä suomalaisesta naislentäjästä hän oli mukana perustamassa kansainvälisen naislentäjäjärjestön Suomen osastoa (The Ninety- Nines Inc. International Women Pilots Finnish Section ry) vuonna 1969. Hän toimi osaston puheenjohtajana vuosina 1980–1993. Viimeistä kertaa lentokoneen ohjaimissa Kuortti oli yli 60-vuotiaana 1997. Vuonna 1983 tasavallan presidentti Mauno Koivisto myönsi Kuortille lentokapteenin arvonimen. Ilmailumuseoyhdistyksen kunniajäseneksi hänet nimitettiin 2007. Suomen Ilmailuliiton moottorilentotoimikunta jakaa Orvokki Kuortti -kiertopalkintoa merkittävistä matkalentosuorituksista. Kuortin ensimmäinen oma kone, Piper PA-28R-180 Cherokee Arrow OH-PJN, on Suomen ilmailumuseossa. ==Lähteet== ==Kirjallisuutta== * ==Aiheesta muualla== * Luokka:Suomalaiset siviililentäjät Luokka:Vuonna 1932 syntyneet Luokka:Vuonna 2020 kuolleet
Trumpettipuuhappo

Trumpettipuuhappo (eng. Catalpic acid) on konjugoitunut monityydyttymätön rasvahappo. Yhdiste on saanut nimensä trumpettipuun (Catalpa) mukaan. Yhdistettä esiintyy runsaasti (40 %) kasvien Catalpa ovalta ja Catalpa bignonioides siemenissä.Gunstone, F.D et al. (2007). The Lipid Handbook with CD-ROM, Boca Raton: CRC Press. ISBN 0-8493-9688-3 ==Lähteet== ==Aiheesta muualla== * Eleostearic acid Luokka:Rasvahapot
Virilisaatio

Virilisaatio (virilisatio, virilisoituminen) on lääketieteellinen termi, joka tarkoittaa naisen miesmäistymistä sekä miehen sukupuolitunnusmerkkien kehittymistä naiselle. Virilisaation aiheuttaa naisilla liiallinen androgeenituotanto. Myös miesten kohdalla voidaan puhua virilisaatiosta mieshormonien aiheuttaessa puberteetin. Luokka: Lääketiede
Guanajuato (kaupunki)

Guanajuato on samannimisen osavaltion hallinnollinen pääkaupunki Meksikossa. Kaupunki oli pitkään maansa vauraimpia läheisten kulta- ja hopeaesiintymien ansiosta. Nykyään Guanajuato on etenkin kulttuuri- ja yliopistokaupunki. Espanjan kuningas Filip V myönsi kaupunkioikeudet vuonna 1741. Unesco lisäsi kaupungin maailmanperintöluetteloon vuonna 1988. PositosStUniGTO.JPG|Katunäkymää Guanajuato, panoramic of university.jpg|Guanajuaton yliopiston rakennus ==Lähteet== == Aiheesta muualla == Luokka:Meksikon kaupungit Luokka:Unescon maailmanperintökohteet Meksikossa Luokka:Guanajuato
Taarausko

Taarausko () on virolainen uuspakanallinen uskonto. Se luotiin virolaisten aikanaan harjoittaman uskon mukaiseksi suullisen perinteen pohjalta. Taarausko kehitettiin Viron ensimmäisen tasavallan aikana, kiellettiin Neuvostoliitossa ja aloitettiin jälleen uudelleen Viron itsenäistyttyä uudestaan. Vuonna 2014 julkaistun kyselyn perusteella puolet virolaisista piti taarainuskoa virolaisten alkuperäisenä uskontona. ==Historia== Nimitys Taara esiintyy Henrikin Liivinmaan kronikassa. Kronikan mukaan saarenmaalaiset pyysivät apua jumalilta huutamalla Tarapita, jonka on tulkittu tarkoittavan suomeksi 'Taara avita' eli 'Taara auta'. Taarausko perustettiin kuitenkin vasta pitkään Viron käänyttämisen jälkeen 1900-luvulla. Sen loi joukko yliopistoissa koulutettuja virolaisia vuonna 1928. Alkuperäinen taarausko sisälsi kuitenkin melko vähän pakanallisia piirteitä, sillä niitä pidettiin barbaarisina. Esimerkiksi pakanallista runonlaulantaa ei harjoitettu, vaan tuolloin taarauskoiset esittivät mieluummin kirkkotyylisiä kuorolauluja. Uutta uskontoa varten luotiin kokonaan uutta käsitteistöä, kuten pappeihin viittaavat sanat hiislar ja asko, joilla oli alun perin muita merkityksiä. Uskonnollisena merkkinä käytettyä mitalia kutsuttiin nimellä tõlet. Ensimmäinen taarauskoisten järjestö Tallinna Hiis perustettiin vuonna 1933, ja taarauskoisten määrä oli vuoteen 1940 mennessä noussut useisiin tuhansiin. Toisessa maailmansodassa taarauskoisuuden kielsivät sekä neuvostoliittolaiset että saksalaiset miehittäjät. Taarausko käytännössä hävisi Virosta, mutta se säilyi Virosta pakolaisiksi lähteneiden joukossa etenkin Ruotsissa. Vuoden 2002 väestönlaskennan mukaan taarauskon ja toisen uuspakanallisen uskonnon vironuskon harjoittajia oli yhteensä 1 058\. Uuspakanallisia uskontoja katsotaan nykyisin Virossa hyvin suopeasti, ja vuonna 2002 tehdyn kyselyn mukaan 11 % vastaajista piti taara- ja vironuskoa annetuista vaihtoehdoista parhaina. Taarausko on nykyisin osa Maavalla Kodaa. Halu suojella luontoa ja historiallisesti merkittäviä kohteita ovat edistäneet myönteisen kuvan luomisessa taaranuskosta. Vuoden 2011 väestönlaskennassa taarauskoisia yli 15-vuotiaita oli 1 047 ja maa- eli vironuskoisia 1 925. ==Lähteet== Luokka:Uuspakanalliset perinteet Luokka:Uskonto Virossa Luokka:Virolainen mytologia
HMS Carnarvon

HMS Carnarvon oli Britannian kuninkaallisen laivaston Devonshire-luokan panssariristeilijä, joka palveli ensimmäisessä maailmansodassa. == Valmistus == Alus tilattiin osana vuosien 1901-1902 laivasto-ohjelmaa William Beardmore and Companyltä, missä köli laskettiin 1. lokakuuta 1902. Alus laskettiin vesille 7. lokakuuta 1903 ja valmistui 29. toukokuuta 1905.Gardiner, Robert 1860-1905 s. 71 Aluksen voimanlähteenä oli seitsemäntoista Niclausse-kattilaa kytkettynä kaksiakseliseen nelisylinteriseen kolmella paisuntasäiliöllä varustettuun höyrykoneeseen. Aluksella oli hiiltä 1 950 tonnia. == Palvelus == Palvelukseen otettaessa alus liitettiin Välimeren laivaston 3. risteilijälaivueeseen, josta se siirrettiin maaliskuussa 1907 Atlantin laivaston 2. risteilijälaivueeseen. Se siirrettiin huhtikuussa 1909 Kotilaivaston 3. risteilijäviirikköön ja edelleen maaliskuussa 1912 Devonportiin sijoitettuun 2. laivastoon. Ensimmäisen maailmansodan puhjetessa alus sijoitettiin 5. risteilijälaivueen lippulaivaksi. Se siirrettiin elokuun alussa Kap Verdeen ja alus valtasi 23. elokuuta 1914 saksalaisen kauppalaivan SS Professor Woermannin. Lokakuussa 1914 alus siirrettiin Montevideoon ja se oli 8. joulukuuta risteilijöiden johtoaluksena Falklandinsaarten taistelussa. Maaliskuussa 1915 Rio de Janeirosta telakalta palattuaan alus jatkoi palvelustaan Pohjois-Amerikan ja Länsi-Intian laivastoasemalla aina marraskuuhun 1918. Alus sijoitettiin 1919 kadettien koululaivana, missä tehtävässä se palveli aina romuttamiseensa saakka. Alus myytiin 8. marraskuuta 1921 romutettavaksi. ==Lähteet== * * * * === Viitteet === Luokka:Devonshire- luokan risteilijät Luokka:Yhdistyneen kuningaskunnan ensimmäisen maailmansodan risteilijät Luokka:Beardmoren valmistamat alukset
HMS Hampshire (1903)

HMS Hampshire oli Britannian kuninkaallisen laivaston Devonshire-luokan panssariristeilijä ensimmäisessä maailmansodassa. == Valmistus == Alus tilattiin vuosien 1901-1902 laivasto-ohjelmassa Armstrong Whitworthilta Elswickin telakalta, missä köli laskettiin 1. syyskuuta 1902 telakkanumerolla 734. Se laskettiin vesille 24. syyskuuta 1903 ja valmistui 15. heinäkuuta 1905.Gardiner, Robert 1860-1905 s. 71 Aluksen voimanlähteenä oli 17 Yarrow- kattilaa kytkettynä R. & W. Hawthorn Leslien toimittamaan kaksiakseliseen, nelisylinteriseen, kolmella paisuntasäiliöllä varustettuun höyrykoneeseen. Aluksella oli hiiltä 1 950 tonnia. == Palvelus == Alus osallistui Skagerrakin taisteluun. Joitakin päiviä taistelun jälkeen alus lähti Kuolan niemimaalle kuljettaen lordi Herbert Kitcheneriä. Se upposi 5. kesäkuuta 1916 Orkneysaarten länsipuolella osuttuaan miinaan, jolloin Kitchener esikuntineen hukkui samoin kuin suuri määrä miehistön jäseniä. ==Lähteet== * * * === Viitteet === Luokka:Devonshire-luokan risteilijät Luokka:Yhdistyneen kuningaskunnan ensimmäisen maailmansodan risteilijät Luokka:Armstrongin valmistamat alukset
HMS Roxburgh

HMS Roxburgh oli Britannian kuninkaallisen laivaston Devonshire-luokan panssariristeilijä, joka palveli ensimmäisessä maailmansodassa. == Valmistus == Alus tilattiin osana vuosien 1901-1902 laivasto-ohjelmaa London and Glasgowilta Glasgowista, missä köli laskettiin 13. kesäkuuta 1902. Alus laskettiin vesille 19. tammikuuta 1904 ja valmistui 5. syyskuuta 1905.Gardiner, Robert 1860-1905 s. 71 Aluksen voimanlähteenä oli seitsemäntoista Durr-kattilaa kytkettynä kaksiakseliseen nelisylinteriseen kolmella paisuntasäiliöllä varustettuun höyrykoneeseen. Aluksella oli hiiltä 1 950 tonnia. == Palvelus == Palvelukseen otettaessa alus liitettiin Kanaalin laivastoon. Se palveli ensimmäisessä maailmansodassa, minkä päätyttyä alus myytiin romutettavaksi 1921 Stanleelle, joka myi sen edelleen 8. marraskuuta Saksaan. ==Lähteet== * * * * === Viitteet === Luokka:Devonshire-luokan risteilijät Luokka:Yhdistyneen kuningaskunnan ensimmäisen maailmansodan risteilijät
Kiesit

Kiesit (ranskan sanasta chaise) eli rattaat (myös kääsit, keisit) ovat kaksipyöräinen kiinteäaisainen hevosajoneuvotyyppi. Kiesejä käytetään henkilöajoon ja kevyeen tavarankuljetukseen. Nappularattaiksi on Suomessa kutsuttu kiesejä, joissa on pienalliset laidat. Nappula on murteellinen sana pienalle. Kiesejä käytettäessä kuorman tasapainotus ja aisojen sopiva kiinnitys on tärkeässä asemassa: liian etupainoinen kuorma painaa hevosen selkää ja takapainoinen sen rintaa. == Aiheesta muualla == Luokka:Hevosajoneuvot
HMS Amethyst (1903)

HMS Amethyst oli Britannian kuninkaallisen laivaston ensimmäisessä maailmansodassa palvellut Topaze-luokan panssarikansiristeilijä. Alus oli kuninkaallisen laivaston ensimmäinen hävittäjää suurempi sotalaiva, johon asennettiin turbiinimoottorit. == Valmistus == Alus tilattiin Armstrong Whitworthilta Elswickistä, missä köli laskettiin 7. maaliskuuta 1903. Alus laskettiin vesille vielä saman vuoden lopulla 5. marraskuuta ja valmistui 17. maaliskuuta 1905.Gardiner 2002, s. 84. == Palvelus == Ensimmäisen maailmansodan puhjetessa alus oli Harwichiin sijoitetun partio-osaston lippulaiva, mutta HMS Arethusa vastaanotti tehtävän juuri ennen Helgolandin taistelua. Alus osallistui 28. elokuuta Helgolandin taisteluun päällikkönsä kommodori Reginald Tyrwhittin alaisuudessa. Vuoden lopulla alus siirrettiin Suuren laivaston 1. kevyeen risteilijälaivueeseen, josta se siirrettiin 1915 Välimerelle. Alus osallistui Dardanellien tapahtumiin ennen siirtoa 1916 Etelä-Amerikan asemalle, jossa se oli sodan päättymiseen saakka. Alus poistettiin palveluksesta 10. helmikuuta 1919 Maltalla ja se myytiin romutettavaksi 1. lokakuuta 1920.Gardiner 1985, s. 16. == Lähteet == * * === Viitteet === Luokka:Topaze-luokan risteilijät Luokka:Yhdistyneen kuningaskunnan ensimmäisen maailmansodan risteilijät Luokka:Armstrongin valmistamat alukset
Ásdís Hjálmsdóttir

Ásdís Hjálmsdóttir (s. 28. lokakuuta 1985 Reykjavík) on islantilainen keihäänheittäjä. Vuonna 2004 Ásdís sijoittui kuudenneksi alle 20-vuotiaiden MM-kilpailuissa. Hän oli neljäs alle 23-vuotiaiden EM-kilpailuissa 2005. Göteborgin EM-kilpailuissa 2006 hän karsiutui finaalista. Ásdís karsiutui finaalista myös Pekingin olympialaisissa 2008 ja Berliinin MM-kilpailuissa 2009. Barcelonan EM-kilpailuissa 2010 hän sijoittui kymmenenneksi tuloksella 54,32. Seuraavana vuonna Daegun MM-kilpailuissa hän karsiutui finaalista heitettyään 59,15. Helsingin EM-kilpailuissa 2012 hän jäi myös karsintaan. Ásdís heitti Islannin ennätykseksi 62,77 metriä vuonna 2012 Lontoon olympialaisten keihäskarsinnassa. Finaalissa hän sijoittui 11:nneksi tuloksella 59,08. Moskovan MM-kilpailuissa 2013 hän jäi karsintaan heitettyään 57,65. Zürichin EM-kilpailuissa 2014 ja Pekingin MM-kilpailuissa 2015 hän karsiutui loppukilpailusta. Hän sijoittui kahdeksanneksi Amsterdamin EM- kilpailuissa 2016 tuloksella 60,37. Hän karsiutui loppukilpailusta Rio de Janeiron olympialaisissa. Lontoon MM-kilpailuissa 2017 hän sijoittui 11:nneksi. Berliinin EM-kilpailuissa 2018 hän karsiutui loppukilpailusta. == Lähteet == Luokka:Islantilaiset keihäänheittäjät Luokka:Vuonna 1985 syntyneet Luokka:Elävät henkilöt
Orikuolain

Orikuolain on hevosten taluttamisessa käytettävä renkaanmallinen kuolain, jossa on kiinnitysrenkaat riimunvarrelle eli taluttimelle. Muista kuolaimista poiketen orikuolainta ei koskaan käytetä hevosen hallintaan ratsailta tai ajaessa. Nimensä mukaan orikuolainta käytetään usein oreilla, joita pidetään yleensä tammoja ja ruunia hurjempina ja vaikeampina käsitellä. Orikuolainta voidaan kuitenkin käyttää myös muiden hankalien hevosten käsittelyssä tai turvavälineenä erityistilanteissa. Joissakin maissa esimerkiksi laukkahevosilla on turvallisuuden vuoksi oltava orikuolaimet kilpailuiden yhteydessä. Tällöin orikuolainta käytetään tavallisen suitsituksen ja kuolaimen lisäksi, erilliseen niskahihnaan kiinnitettynä. Kuolaimettomiin päitsiin verrattuna orikuolain antaa enemmän kontrollia, ja niskahihnallinen orikuolain on tavallisia suitsia nopeampi ja yksinkertaisempi pukea. Esimerkiksi näyttelyissä orikuolain niskahihnoineen ei myöskään peitä hevosen päätä niin paljon kuin suitsitus. ==Aiheesta muualla== Luokka:Hevosten varusteet Luokka:Turvalaitteet
VR6-moottori

VR6-moottori on Volkswagenin kehittämä 6-sylinterinen polttomoottori, jossa sylinterien välinen kulma on vain 10,6 tai 15 astetta. Koneen nimi VR6 tulee saksankielisistä sanoista V-motor ja Reihenmotor, eli se on V- ja rivimoottorin välimuoto, ja numero 6 on sylinterien lukumäärä. Moottori on mitoiltaan pieni, huomattavasti kapeampi kuin perinteiset V-moottorit ja hieman lyhyempi kuin kuusisylinteriset rivimoottorit. Suurin ero verrattuna normaaliin V-moottoriin on se, että VR6-moottorissa on rivimoottorien tapaan vain yksi sylinterikansi. Kyseisen tyyppisen moottorin esitteli Lancia ensimmäisen kerran 1922. Moottorin vanhemmat versiot ovat 12-venttiilisiä ja tilavuudeltaan 2,8 tai 2,9 litraa. Uudemmat versiot ovat 24-venttiilisiä ja tilavuus on 2,8; 3,2 tai 3,6 litraa. Vanhemmat mallit tunnetaan nimellä VR6, kun taas uudemmat ovat saaneet nimikseen V6, R32 ja R36. Audi käyttää moottorista nimitystä 3.2. Luokka:Polttomoottorit Luokka:Volkswagen Group
Széll Kálmán térin metroasema

Széll Kálmán tér on Budapestin metron linjan 2 asema Budan puolella Unkarin pääkaupungissa Budapestissa. Asema on maanalainen ja se on avattu vuonna 1972. Széll Kálmán tér -aukio on merkittävä joukkoliikenteen solmukohta, jonka kautta kulkee metron lisäksi useita bussi- ja raitiotielinjoja. Vuoteen 2011 asti aukio ja metroasema tunnettiin nimellä Moszkva tér. == Lähteet == Luokka:Budapestin metroasemat
Alex Morgan

Alexandra Patricia ”Alex” Morgan (s. 2. heinäkuuta 1989 San Dimas, Kalifornia) on yhdysvaltalainen jalkapalloilija, pelipaikaltaan hyökkääjä. Hän edustaa NWSL-liigan Orlando Pride -seuraa. Hän on sekä olympiavoittaja että maailmanmestari. == Lapsuus ja nuoruus == Alex Morgan syntyi Pamela S. ja Michael T. Morganin kolmilapsiseen perheeseen. Hänellä on kaksi isosiskoa, Jeni ja Jeri. Morgan oli lahjakas kaikessa urheilussa. Hän pelasi muiden muassa lentopalloa ja jalkapalloa, mutta liittyi ensimmäiseen jalkapallojoukkueeseensa vasta 14-vuotiaana, jolloin jätti lentopallon. == Seurajoukkue == Morgan edustaa vuonna 2015 perustettua Orlando Pridea, jonka ensimmäinen pelaajahankinta hän oli. Vuonna 2017 hän pelasi lainasopimuksella ranskalaisseura Lyonissa. Aiemmin hän on edustanut muun muassa Seattle Soundersia ja Portland Thornsia. == Maajoukkue == Vuoden 2011 MM-kisoissa Morgan voitti Yhdysvaltain joukkueessa hopeaa maan hävittyä finaalissa Japanille Morganin tekemästä maalista huolimatta. Hän kuului myös Yhdysvaltain olympiakultaa voittaneeseen joukkueeseen Lontoon olympialaisissa 2012. Vuonna 2012 hän teki maajoukkueessa 28 ja syötti 21 maalia. Morgan voitti Yhdysvaltain joukkueessa kultaa vuoden 2015 MM-kisoissa sekä vuoden 2019 MM- kisoissa. Morgan teki turnauksessa maalin neljännesvälierässä Kolumbiaa vastaan. Vuoden 2019 MM-kisoissa Morgan teki 6 maalia ja hänet palkittiin turnauksen toiseksi parhaana maalintekijänä. Hän saavutti olympiapronssia vuodelle 2021 siirretyissä Tokion olympialaisissa. == Muut projektit == Morgan on kirjoittanut neliosaisen kirjasarjan, joka on suunnattu inspiroimaan nuoria tyttöjä. Kirjasarjan ensimmäinen osa julkaistiin vuonna 2013. == Yhteistyökumppanit == Morganilla on yhteistyösopimuksia muun muassa Niken, Panasonicin, AT&T;:n, Chobanin ja McDonald'sin kanssa. Hänellä on ollut myös vuoden mittainen sopimus Bank of American kanssa. Morgan on myös esiintynyt Bridgestonen tv-mainoksessa. == Yksityiselämä == Morgan meni naimisiin jalkapalloilija Servando Carrascon kanssa 31. joulukuuta 2014. Pariskunta tapasi Berkeleyn yliopistossa. == Lähteet == Luokka:Yhdysvaltalaiset jalkapalloilijat Luokka:Yhdysvaltalaiset olympiavoittajat Luokka:Vuonna 1989 syntyneet Luokka:Elävät henkilöt
Aarne Kivimäki

Aarne Akseli Kivimäki (25. elokuuta 1911 Jyväskylä – 2. tammikuuta 1988) oli suomalainen elokuvaohjaaja ja käsikirjoittaja. Hän käytti myös taiteilijanimeä Olavi Kallas. Kivimäki ohjasi 1940-luvulla neljä pitkää näytelmäelokuvaa, joista kolmeen hän teki myös itse käsikirjoituksen ja toimi yhdessä myös lavastajana. Hänen veljensä Eino Kivimäki (1916–1986) toimi elokuvien kuvaajana ja leikkaajana. Kivimäkien ensimmäinen elokuva oli talvisodan jälkeen valmistunut mykkä jännityskomedia Kulkurin holhokki (1940), jossa oli Chaplin-vaikutteita. Seuraava elokuva oli Laura Sointeen samannimiseen romaaniin perustunut melodraama Miehen vankina (1943), joka jäi heidän ainoaksi vakava-aiheiseksi elokuvakseen. Kuvaajana toimi tällöin Eino Kivimäen sijasta Oskar Lindelöf. Tätä seurasivat veljesten viimeisiksi elokuviksi jääneet jännityskomedia Kaksi kivaa kaveria (1944) ja seikkailukomedia Huijarien huvittavat huiputtajat (1945). Kivimäen veljekset harjoittivat elokuvanteon ohella elokuvien kiertue-esittämistä ja myös varsinaista elokuvateatteritoimintaa. Vaikka heidän omat elokuvansa eivät päässeet kriitikoiden suosioon, ne menestyivät varsin hyvin maaseudun kiertuenäytöksissä. ==Lähteet== * *Matti Salakka: Kulkurin holhokki. Suomalaisen elokuvan festivaali *Mirkka Maikola: Miehen vankina. Suomalaisen elokuvan festivaali *Matti Salakka: Huijarien huvittavat huiputtajat. Suomalaisen elokuvan festivaali ===Viitteet=== Luokka:Suomalaiset elokuvaohjaajat Luokka:Suomalaiset elokuvakäsikirjoittajat Luokka:Vuonna 1911 syntyneet Luokka:Vuonna 1988 kuolleet
Einar Vilhjálmsson

Einar Vilhjálmsson (s. 1. kesäkuuta 1960 Reykjavik) on islantilainen entinen keihäänheittäjä. Hän edusti maataan kolmissa peräkkäisissä olympialaisissa 1984-1992\. Los Angelesin kisoissa 1984 hän sijoittui kuudenneksi, mutta 1988 ja 1992 hän ei päässyt karsinnasta finaaliin. Tokion maailmanmestaruuskilpailuissa 1991 Einar oli yhdeksäs. Nykyisen keihäsmallin ennätyksensä 86,80 hän heitti 30. elokuuta 1992 Reykjavikissa.Vanhalla mallilla Vilhjálmsson heitti tuloksen 92,42 Austinissa Yhdysvalloissa 6. huhtikuuta 1984. Einar Vilhjálmssonin isä Vilhjálmur Einarsson voitti olympiahopeaa kolmiloikassa Melbournen kisoissa vuonna 1956. Einar Vilhjálmsson on Jón Arnar Magnússonin setä. Hänet valittiin Islannin Urheiluliiton puheenjohtajaksi syyskuussa 2014. == Parhaat tulokset (vanhalla keihäsmallilla)== :10 parhaan tuloksen keskiarvo 90,23 *92,42 (1) Austin 6.4.1984 *91,84 (1) Borås 18.6.1985 *90,66 (1) Tukholma 26.7.1983 *90,54 (2) Oslo 27.6.1985 *89,98 (q) Houston 2.06.1983 *89,62 (1) Eugene 2.6.1984 *89,42 (1) Zug 14.6.1985 *89,34 (1) Houston 04.6.1983 *89,32 (2) Tukholma 2.7.1985 *89,18 (1) Burnaby 16.6.1983 == Parhaat tulokset "rypyläkeihäällä"== :10 parhaan tuloksen keskiarvo 81,98 *85,30 (1) Mosfellsbaer 28.7.1991 *84,94 (2) Lausanne 10.7.1991 *82,50 (3) Zürich 7.8.1991 *82,24 (1) Roma 17.7.1991 *82,00 (2) Oslo 6.7.1991 *82,00 (2) Nice 15.7.1991 *81,84 (4) Lontoo 12.7.1991 *81,60 (3) Malmö 5.8.1991 *80,10 (Q) Tokio 25.8.1991 *77,28 (9) Tokyo 26.8.1991 == Parhaat tulokset (nykyisin hyväksytyllä keihäsmallilla) == :10 parhaan tuloksen keskiarvo 84,32 *86,80 (1) Reykjavik 29.8.1992 *85,48 (q) Split 27.8.1990 *85,28 (1) Malmö 7.8.1990 *84,66 (1) Reykjavik 25.6.1988 *84,50 (1) Malmö 10.8.1989 *84,36 (1) Mosfellsbaer 4.7.1992 *83,86 (1) Tokio 16.9.1989 *83,00 (1) Lisboa 17.5.1992 *82,96 (1) Bern 29.8.1989 *82,26 (2) Monaco 11.8.1992 == Kausien parhaat heitot == * 1981 81,22 Reykjavik 5.8. vanha keihäsmalli * 1982 80,74 Reykjavik 19.8. vanha keihäsmalli * 1983 90,66 Tukholma 26.7. vanha keihäsmalli *1984 92,42 Austin 6.4. vanha keihäsmalli * 1985 91,84 Borås 18.6. vanha keihäsmalli * 1986 80,28 Växjö 21.8. * 1987 77,46 Rooma 29.8. * 1988 84,66 Reykjavik 25.6. * 1989 84,50 Malmö 10.8. * 1990 85,48 Split 27.8. * 1991 80,10 Tokio 25.8. (85,30 Mosfellsbaer 28.7. "rypyläkeihäs") *1992 86,80 Reykjavik 30.8. * 1993 77,30 Lontoo 23.7. == Lähteet == Luokka:Islantilaiset keihäänheittäjät Luokka:Vuonna 1960 syntyneet Luokka:Elävät henkilöt
Danny Wilson (skotlantilainen jalkapalloilija)

Danny Wilson (s. 27. joulukuuta 1991 Livingston) on skotlantilainen jalkapalloilija. Wilson pelaa Liverpool FC:ssä numerolla 22. Wilson on pelipaikaltaan puolustaja ja on pelannut yhdeksän ottelua Liverpoolin ykkösjoukkueessa. == Lähteet == *http://www.liverpoolfc.com/team/first- team/player/danny-wilson Luokka:Skotlantilaiset jalkapalloilijat Luokka:Vuonna 1991 syntyneet Luokka:Elävät henkilöt
Hurtti Ukko (lehti)

Hurtti Ukko oli Siviili- ja asevelvollisuusinvalidien liiton vuosina 1940–1944 julkaisema aikakauslehti, joka aloitti kertomalla tarinoita talvisodasta. Lehden päätoimittajana oli P. Päiwiö, jonka uskotaan työskennelleen valtion tiedotustoimistossa. Lehden nimi viittasi J. L. Runebergin Vänrikki Stoolin tarinoiden runoon Hurtti ukko. Lehden avustajina toimivat muun muassa Viljo Rauta, Joni Rautio, Pentti Lahti, Olavi Linnus ja Armas J. Pulla. == Lähteet == * Juri Nummelinin Julkaisemattomia-blogi 15.8.2009: Sotanovelliprojekti: Hurtti-Ukko Luokka:Suomalaiset lukemistolehdet Luokka:Jatkosota Luokka:Ilmestymästä lakanneet suomalaiset aikakauslehdet
Sienikoira

Sienikoira on koira, joka on varta vasten koulutettu etsimään maastosta sieniä. Koiran rodulla ei ole suurta merkitystä oppimiseen, mutta hyvin haistavat metsästyskoirat ovat hieman helpommin sienellekin opetettavissa. Toisaalta linnunmetsästys tai muu toivottu toiminta kärsii, jos koira oppiikin esimerkiksi haukkumaan sieniä muun saaliin sijasta. Koira oppii helpoimmin tunnistamaan sieniä, joissa on luonteenomainen voimakas haju, esimerkiksi keltavahveroita. Myös tryffeleitä maan alta on löydetty koirien kuin myös sikojen avulla. Koira ei ole yhtä hanakka syömään sienisaalistaan kuin sika, mutta mahdollista sekin on. Koiran voi opettaa esimerkiksi hajupurkkien avulla, jolloin koira palkitaan kotioloissa sen tunnistettua sientä sisältävän purkin. Voi myös käyttää herkkupaloja sienten alla. Löydön koira voi ilmaista haukulla tai istunnalla. Italiassa on käytetty kauan lagotto romagnolo -koirarotua tryffelien etsintään. Koiria on koulutettu myös homekoiriksi homeiden etsimiseen rakennuksista. Niitä koulutetaan myös kokeellisesti tuhosienten kuten tervasroson ja kuusenjuurikäävän tunnistamiseen. ==Lähteet== Luokka:Sienestys Luokka:Työkoirat Luokka:Metsätuhot
Danny Wilson (pohjoisirlantilainen jalkapalloilija)

Daniel Joseph ”Danny” Wilson (s. 1. tammikuuta 1960 Wigan, Englanti) on englantilaissyntyinen pohjoisirlantilainen entinen jalkapalloilija. Hän lopetti pelaajauransa vuonna 1995. Hän on Wiganin kasvatti. Wilsonin pelipaikka oli keskikenttäpelaaja. == Peliura == Wilson pelasi vuodet 1976–1977 Wiganissa, 1977–1980 Buryssä, siirtyi vuosiksi 1980–1983 Chesterfieldiin. Vuonna 1983 hän pelasi kymmenen ottelua Nottingham Forestissa, vuosina 1983–1987 hän pelasi 135 ottelua Brighton & Hove Albionissa. 1987–1990 hän pelasi Luton Townin riveissä, 1990–1993 Sheffield Wednesdayssa ja hän lopetti uransa pelattuaan Barnsleyssä kaudet 1993–1995. == Valmentajaura == Pelaaja uransa kahtena viimeisenä vuonna Wilson toimi samaan aikaan myös valmentajana Barnsleyssä. Pelaajauransa jälkeen hän valmensi Barnsleytä vielä vuoteen 1998 jonka jälkeen hän siirtyi takaisin Sheffield Wednesdayhyn. Sheffield Wednesdayta hän valmensi vuoteen 2000 jonka jälkeen hän siirtyi valmentamaan Milton Keynes Donsia vuoteen 2006 asti. Sen jälkeen hän valmensi vuodet 2006–2008 Hartlepool Unitedia ja vuodet 2008–2011 Swindon Townia. Vuodesta 2011 asti hän on valmentanut Sheffield Unitedia. Luokka:Pohjoisirlantilaiset jalkapalloilijat Luokka:Vuonna 1960 syntyneet Luokka:Elävät henkilöt
Chadli Bendjedid

Chadli Bendjedid () (14. huhtikuuta 1929 Bouteldja – 6. lokakuuta 2012 Alger )Algeria:Anger of The Dispossessed, Martin Evans ja John Phillips, Yale University Press, 2007, s. 114 oli algerialainen poliitikko. Hän toimi maansa kolmantena presidenttinä 9. helmikuuta 1979 – 11. tammikuuta 1992. ==Ura== ===Varhaisvaiheet=== Chadli Bendjedid osallistui Ranskan armeijassa aliupseerina Indokiinan sodan taisteluihin. Algerian itsenäisyyssodan alettua hän loikkasi Kansallinen vapautusrintama -puolueeseen (FLN) vuonna 1954. Presidentti Houari Boumédiènnen suosima Bendjedid määrättiin Oranin maakunnan sotilaskomentajaksi vuonna 1964. Maan itsenäistyttyä Bendjedid nimitettiin 2. sotilasalueen päälliköksi vuonna 1964; vuonna 1969 hänet ylennettiin everstiksi.El Mouradia, Chadli Ben Djedid ===Nousu presidentiksi=== Bendjedid palveli puolustusministerinä marraskuusta 1978 helmikuuhun 1979 ja nousi presidentiksi Boumédiènnen kuoltua. FLN:n neljäs puoluekongressi kokoontui 27.–31. tammikuuta 1979 puoluejohdon ja presidentin valitsemiseksi. Todennäköisimpinä ehdokkaina Boumediennen seuraajaksi pidettiin Mohammad Salah Yahiaouita ja Abdelaziz Bouteflikaa. Jälkimmäistä luonnehdittiin liberaaliksi vasemmistolaiseksi. Hän oli toiminut kuusitoista vuotta maansa YK-lähettiläänä ja oli korkeassa asemassa Oujda-ryhmittymässä. Yahiaoui oli läheisissä yhteyksissä kommunistiseen Parti de l'Avant-Garde Socialiste -puolueeseen (PAGS). Kompromissiehdokkaana esiin nostettu Bendjedid tuli äänestyksessä valituksi tehtävään. ===Presidenttinä=== Presidenttinä toimiessaan Bendjedid supisti valtion osuutta maan taloudesta ja helpotti hallituksen harjoittamaa kansalaisten valvontaa. Talouden kärsittyä öljyn hinnan romahduksesta 1980-luvun lopulla alkoi hallinnon sisällä kehittyä jännitettä Bendjedidin liberaalin talouspolitiikan kannattajien ja valtionjohtoiseen politiikkaan paluuta kannattaneiden välille. Lokakuussa 1988 nuoriso nousi vastustamaan hallituksen tiukkaa politiikkaa huutaen Benjedidin vastaisia iskulauseita. Tämä johti pian laajoihin mellakoihin, jotka levisivät Oraniin, Annabaan ja muihin kaupunkeihin. Satoja ihmisiä kuoli hallituksen ryhdyttyä tukahduttamaan levottomuuksia kovin ottein.onwar.com: "Black October" Riots in Algeria 1988 Tällöin Bendjedid alkoi valmistella siirtymistä monipuoluejärjestelmään. Vuonna 1991 armeija syrjäytti Bendjedidin ja keskeytti vaalien järjestämisen estääkseen islamistista Front Islamique du Salut -puoluetta (FIS) pääsemästä valtaan. Tästä sai alkunsa pitkä ja verinen Algerian sisällissota. ==Presidenttiyden jälkeen== Tammikuusta 1992 Bendjedid on pysytellyt enimmäkseen poissa politiikasta. Hän palasi julkisuuteen vuoden 2008 lopulla pitämällä kotikaupungissaan Al-Tarifissa monen suuntaisia mielipiteitä herättäneen puheen.Revolutionary ghosts Al-Ahram Weekly, issue 927, 25.-31.12. 2008 Hän joutui sairaalaan lokakuun alussa 2012 ja kuoli 6. lokakuuta 2012.Algérie : Chadli Bendjedid s’est éteint, Bbc.co ==Lähteet== ==Aiheesta muualla== *Biography from rulers.org Luokka:Algerian presidentit Luokka:Vuonna 1929 syntyneet Luokka:Vuonna 2012 kuolleet
HMS Hampshire

HMS Hampshire on ollut viiden Britannian Kuninkaallisen laivaston aluksen nimenä. * HMS Hampshire (1653), 46-tykkinen neljännen luokan alus * HMS Hampshire (1698), 48-tykkinen neljännen luokan alus * HMS Hampshire (1741), 50-tykkinen neljännen luokan alus * HMS Hampshire (1903), Devonshire-luokan panssariristeilijä * HMS Hampshire (D06), County-luokan ohjushävittäjä
Kris Bright

Kris Bright (s. 5. syyskuuta 1986 Auckland, Uusi-Seelanti) on uusiseelantilainen jalkapalloilija, pelipaikaltaan hyökkääjä. Hän edusti kaudella 2012 Veikkausliigajoukkue Valkeakosken Hakaa. Kaudelle 2013 Bright solmi sopimuksen IFK Mariehamnin kanssa, mutta ei pelannut sen riveissä.Kris Bright. World Football Net. Viitattu 11.7.2017. Bright on edustanut myös Uuden-Seelannin jalkapallomaajoukkuetta sekä juniori- että senioritasolla. Hän kuului joukkueeseen vuoden 2009 Confederations Cupissa. ==Lähteet== Luokka:Uusiseelantilaiset jalkapalloilijat Luokka:Vuonna 1986 syntyneet Luokka:Elävät henkilöt
Parittaja (kirja)

Parittaja () on chicagolaisparittaja Iceberg Slimin vuonna 1967 julkaistu omaelämäkerta. Teosta pidetään yhtenä afroamerikkalaisen varhaiskirjallisuuden kulmakivistä, ja se nauttii suurta suosiota mustan katukulttuurin ja useiden tunnettujen rapartistien keskuudessa. Parittaja alkaa vuodesta 1921, Iceberg Slimin hajanaisesta lapsuudesta, seksuaalisesta hyväksikäytöstä, vaihtelevista isäpuolista ja pienistä onnenhetkistä. Pikkuhiljaa lupaava ja älykäs poika ajautuu katurikollisuuden pariin, ja päättää 18-vuotiaana aloittaa uran Chicagon parhaana parittajana. 25 vuoden ajan vaihteleva mutta parhaimmillaan hyvin menestyksekäs ura tekee Icebergistä paitsi ihaillun katujen legendan myös etsintäkuulutetun huumeaddiktin, ja kolmannen vankilatuomionsa jälkeen 47-vuotias huippuparittaja päättää lopulta jättää riskialttiin ammattinsa. Parittajaa on kiitelty erityisesti rehellisyydestä ja tylystä realismista. Iceberg ei ole itsestään ylpeä eikä mielestään hyvä ihminen, mutta hän on loistava parittaja ja omistaa parhaimmillaan kaksi bordellia. Jäävuorimaisen parittajan karkeus, väkivaltaisuus ja lapsuudesta juontava naisviha kulkevat rinta rinnan älykkään ja äitiään syvästi rakastavan miehen mielen kanssa. Luokka:Omaelämäkerrat Luokka:Vuoden 1967 kirjat
Mansikkapuut

Mansikkapuut (Arbutus) on kasvisuku kanervakasvien heimossa. Suvussa on noin 10 lajia lauhkean, subtrooppisen ja trooppisen vyöhykkeen ainavihantia nahkealehtisiä puita ja pensaita. Suku on saanut nimensä hieman mansikoiden (Fragaria) pohjushedelmiä muistuttavista marjoistaan. Mansikkapuut eivät kuitenkaan ole sukua mansikoille. == Kuvaus == thumb|left|Lännenmansikkapuun (Arbutus unedo) hedelmiä. Mansikkapuut ovat yleensä pieniä tai keskikokoisia puita tai pensaita, yleensä enintään 20 metriä korkeita. Kaikki lajit ovat ainavihantia. Oksat ovat yleensä ylöspäin suuntautuneet. Nuoret versot ovat karvojen peittämiä. Kaarna on yleensä ohut ja levyinä hilseilevä. Lehdet ovat yksinkertaiset ja soikeat, laidoiltaan ehyet tai hammaslaitaiset. Silmut ovat soikeita, teräväkärkisiä ja väritykseltään punaisia. Kukat ovat kaksineuvoisia ja kasvavat yleensä tertuissa, joissa on 10–40 kukkaa. Sekä verho- että terälehtiä on viisi. Verholehdet ovat tyvestä yhteenkasvaneet; teriö on lähes koko pituudeltaan yhteenkasvanut. Teriö on yleensä väriltään kellertävän valkoinen. Heteitä on kymmenen. Emi on viisionteloinen. Hedelmä on 1–5-siemeninen marja. == Levinneisyys == Mansikkapuita kasvaa pohjoisella pallonpuoliskolla Pohjois-Amerikassa, Euroopassa, Pohjois-Afrikassa, Lähi- idässä sekä Kanariansaarilla. == Luokitus ja lajit == Mansikkapuita tunnetaan yleisesti ainakin yhdeksän lajia. * Arbutus andrachne – idänmansikkapuu * Arbutus arizonica * Arbutus canariensis – kanarianmansikkapuu * Arbutus madrensis * Arbutus menziesii – kalifornianmansikkapuu * Arbutus occidentalis * Arbutus tesselata * Arbutus unedo – lännenmansikkapuu * Arbutus xalapensis == Käyttö == Eräitä suvun lajeja käytetään koristepuina. Useiden lajien hedelmät ovat syötäviä, mutta niitä yleensä pidetään mauttomina, eikä laajemmin viljellä kaupallisesti ravinnoksi. Lähinnä lännenmansikkapuun hedelmistä tehdään kuitenkin hilloja, säilykkeitä ja likööriä. == Lähteet == *
Arbutus

Arbutus tarkoittaa seuraavia asioita: * Arbutus, mansikkapuiden kasvisuku ** Arbutus menziesii, kalifornianmansikkapuu ** Arbutus unedo, lännenmansikkapuu ;Britannian kuninkaallinen laivasto * HMS Arbutus (1917), Anchusa-luokan sluuppi * HMS Arbutus (M86), Flower-luokan korvetti * HMS Arbutus (K403), Flower-luokan korvetti
Jakarandahappo

Jakarandahappo (eng. Jacaric acid) on konjugoitunut monityydyttymätön rasvahappo, jonka sulamispiste on 44 astetta. Yhdistettä esiintyy runsaasti Jakaranda-kasvin siemenissä, joissa sen pitoisuus on 36 %Gunstone, F.D et al. (2007). The Lipid Handbook with CD-ROM, Boca Raton: CRC Press. ISBN 0-8493-9688-3. ==Lähteet== == Aiheesta muualla == * Jacaric acid in PubChem Luokka:Rasvahapot
Jungle Book Shōnen Mowgli

Jungle Book Shōnen Mowgli () on 1989 tehty manga- ja animesarja, joka perustuu Rudyard Kiplingin Viidakkokirjaan. == Suomessa julkaistut videot == * Viidakkokirja-elokuva * Näin kaikki alkoi * Baloo pelastaa Mowglin * Temppeliapinat * Hathi - villi elefantti * Shere Khan lähtee metsälle * Mowgli löytää uuden ystävän Suomenkielinen toteutus on Golden Voice Oy:n tekemä suomenkielinen jälkiäänitys Backlund & Co:n vhs-julkaisua varten. Luokka:Animesarjat Luokka:Mangasarjat Luokka:1980-luvun anime ja manga Luokka:Viidakkokirja
Turun Suomalaisen Yhteiskoulun lukio

Turun Suomalaisen Yhteiskoulun lukio (TSYK) sijaitsee Turun VI kaupunginosassa Kauppiaskadun ja Tuureporinkadun kulmassa. Aikaisemmin kouluun kuului myös peruskoulu, mutta se on lakkautettu. Lukion nimi oli lyhyen aikaa Tuureporin lukio. Syksyllä 2009 kouluun yhdistettiin Kastun lukio, jolle oli 20. toukokuuta 1994 myönnetty luonnontiedelukion erityistehtävä. Lukion opetustarjontaan kuuluu yleislinjan lisäksi luonnontiedelinja ja merilinja. Luonnontiedelinja on kansallinen erityistehtävä ja merilinja on kunnallinen erityistehtävä. Lisäksi koulussa on tarjolla kuvaamataidon painotus. Lukiossa opiskelee noin 700 opiskelijaa. Kouluun otetaan vuosittain 230 uutta opiskelijaa, joista yleislinjalle 125, luonnontiedelinjalle 75 ja merilinjalle 30. Lukion rehtorina toimii Juha-Markus Koistinen syksystä 2022 alkaen. Hänen edeltäjänsä oli Riikka Lindroos. == Tunnettuja oppilaita == * Salla Eerola (o.s. Suominen), balettitanssija * Pia Freund, oopperalaulaja * Eero Heinonen, pianotaiteilija * Ilmari Honkanen, Mannerheim-ristin ritari * Janne Jaakkola, Puolustusvoimain komentaja * Paavo Kairinen, upseeri * Helena Kara, näyttelijä * Raija Kerppo, pianotaiteilija * Erkki Kivalo, lääkintöhallituksen pääjohtaja * Mauno Koivisto, tasavallan presidentti * Eero Lehtinen, piispa * VeePee Lehto, laulaja, sanoittaja * Jukka Leino, suurlähettiläs * Tamara Lund, oopperalaulaja * Olavi Lähteenmäki, poliitikko * A. E. Martola, jääkärikenraali, Mannerheim-ristin ritari * Liisi Oterma, Turun yliopiston tähtitieteen professori * Jukka Pajula, kenraaliluutnantti * Matti Raekallio, pianotaiteilija * Urpo Rinne, maanviljelysneuvos * Martti Rousi, sellisti * Mustafe Muuse, kestävyysjuoksijahttps://www.ts.fi/urheilu/6544026 == Lähteet == == Aiheesta muualla == * Koulun kotisivut Luokka:Turun lukiot
Dracula (vuoden 1980 elokuva)

Dracula () on vuonna 1980 tehty anime-elokuva. Se perustuu yhdysvaltalaiseen The Tomb of Dracula -sarjakuvaan. Suomenkielisen toteutuksen on tehnyt PVP Voice Oy. Suomenkielisinä ääninä ovat muun muassa Elise Langenoja ja Pauli Virta. ==Arvioita== Video-oppaassa vuodelta 1994 moititaan VHS-julkaisun huonoa suomalaisdubbausta ja annetaan elokuvalle kolme tähteä viidestä, mikä vastaa sanallista arviota ”hyvä”. ==Lähteet== == Aiheesta muualla == * Luokka:Draama-anime ja -manga Luokka:Seikkailuanime ja -manga Luokka:1980-luvun anime ja manga Luokka:Anime-elokuvat Luokka:Dracula-elokuvat Luokka:Marvel-universumiin perustuvat elokuvat Luokka:Televisioelokuvat Luokka:Vuoden 1980 elokuvat
Ananda-temppeli

Anandan temppeli ( on buddhalainen temppeli Baganissa Myanmarissa. Temppeli rakennettiin vuonna 1105 Bagan-dynastian kuningas Kyansitthan hallintokaudella. Temppeli restauroitiin perusteellisesti sen vaurioiduttua merkittävästi maanjäristyksessä vuonna 1975. Temppelin 900-vuotisjuhlien yhteydessä rakennuksen tornien kärjet kullattiin. Temppeli on ristinmuotoinen, siinä on useita, ylöspäin kapenevia kattotasanteita. Ylimpänä on pieni pagodi, jonka huipulla on hti, sateenvarjon muotoinen koriste 51 metriä maan pinnan yläpuolella. Keskusaukio on 53 metriä leveä molempiin suuntiin. File:Bagan- Ananda-130-gje.jpg| File:Bagan-Ananda-250-Spiegelung-gje.jpg| File:Bagan- Ananda-200-Nagaschrein-gje.jpg| File:Bagan-Ananda-170-gje.jpg| File:Bagan- Ananda-210-Spitzen-gje.jpg| File:Bagan-Ananda-230-Chinthes-gje.jpg| File:Bagan-Ananda-220-Chinthes-gje.jpg| File:Ananda-Bagan-Myanmar-21-gje.jpg| File:Ananda-Bagan-Myanmar-39-gje.jpg| File:Bagan-Ananda-40-Gautama-West- Abhayamudra-gje.jpg| ==Lähteet== ==Aiheesta muualla== Luokka:Myanmarin buddhalaiset temppelit
Basketball Arena (Lontoo)

Basketball Arena on väliaikainen urheiluhalli Lontoossa. Hallin rakennustyöt aloitettiin loppuvuonna 2009 ja se valmistui kesällä 2011. Täten se oli yksi Lontoon olympiapuiston nopeimmin rakennetuista 2012 olympialaisten kisapaikoista. Basketball arenaa käytettiin olympialaisten koripallo- ja käsipalloturnauksissa. Areena oli historian suurin väliaikainen olympialaisiin rakennettu kilpailupaikka. Kisojen jälkeen rakennus puretaan ja sen osat kierrätetään tai uudelleenkäytetään muualla. == Lähteet == Luokka:Urheiluhallit Luokka:Englannin urheilupaikat Luokka:Koripallo kesäolympialaisissa 2012 Luokka:Lontoon rakennukset ja rakennelmat Luokka:Lontoon urheilu
Harry ja karhu

Harry ja Karhu () on vuonna 1999 tehty elokuva, joka kertoo pojan ja karhun ystävyydestä. == Juoni == Aluksi Harry (Daniel Clark) asuu sisäoppilaitoksessa äitinsä kuoleman takia. Mutta hänen isänsä (Bryan Brown) tulee hakemaan hänet jännittävälle seikkailuretkelle vuoristoon, tavoitteena pyydystää karhu. == Rooleissa == Luokka:Vuoden 1999 yhdysvaltalaiset elokuvat Luokka:Yhdysvaltalaiset seikkailuelokuvat Luokka:Vuoden 1999 brittiläiset elokuvat Luokka:Elokuvat karhuista Luokka:Vuoden 1999 kanadalaiset elokuvat Luokka:Brittiläiset seikkailuelokuvat
Fieseler Fi 103R Reichenberg

Fieseler Fi 103R Reichenberg oli V1-risteilyohjuksesta (viralliselta nimeltään Fieseler Fi 103) kehitetty miehitetty versio, joka kehitettiin natsi-Saksassa toisen maailmansodan loppuvaiheessa. Fi 103R:ää käytti "Leonidas"-laivue, Luftwaffen Kampfgeschwader 200:n ryhmä V. Leonidas-laivue oli perustettu Selbstopfer- eli itsemurhaiskuja varten, ja käytti alkuaan Messerschmitt Me 328:sta itsemurhahyökkäyksiin muunnettua versiota. Muunnostyön ongelmista johtuen V1-ristelyohjuksesta alettiin kehittää miehitettyä versiota. Fi 103R oli tarkoitus nostaa ilmaan Heinkel He 111 -pommikoneen siiven alla ja laskea lentoon kohteen lähellä. Pilotin oli mahdollista poistua koneesta laskuvarjolla, mutta siitäkin huolimatta selviytymismahdollisuudet arvioitiin erittäin heikoiksi, koska ohjaamo on hyvin lähellä koneen sysäysputkimoottoria. Ensimmäiset koelennot järjestettiin syyskuussa 1944, koelentäjinä Heinz Kensche ja Hanna Reitsch. Useimmat yritykset epäonnistuivat pahasti, mutta koelentojen positiivisena puolena oli, että V1-ohjusten aiemmin havaituista epävakausongelmista saatiin uutta tietoa. Fi 103R:ää ei koskaan käytetty taistelussa. Werner Baumbach otti KG 200:n komentoonsa lokakuussa 1944, ja keskitti huomionsa Mistel-projektiin. Aikaisemmin Albert Speer oli ehdottanut Fi 103R:ien käyttöä neuvostoliittolaisia voimaloita vastaan. 15. maaliskuuta 1945 Baumbach tapasi Speerin ja Hitlerin, ja taivutteli heidät uskomaan, että itsemurhahyökkäykset eivät sopineet saksalaiseen soturiperinteeseen. Samana päivänä Reichenberg-yksikön toiminta lopetettiin. == Katso myös == *Fieseler Fi 103 (V1-ohjus) *Yokosuka MXY7 Ōka, japanilainen kamikaze-rakettikone. == Aiheesta muualla == Fi 103R Reichenberg Luokka:Saksalaiset pommikoneet Luokka:Natsi-Saksan kostoaseet‎ Luokka:1940-luvun pommikoneet
Ghasem Rezaei

Ghasem Rezaei (, s. 18. elokuuta 1985 Amol) on iranilainen kreikkalais- roomalaisen tyylin painija ja olympiavoittaja. Rezaei voitti olympiakultaa 96 kilogramman painoluokassa Lontoon vuoden 2012 kesäolympialaisissa. Hän saavutti olympiapronssia 98 kg:n sarjassa Rio de Janeirossa 2016. Hän sai MM- hopeaa 98-kiloisissa Las Vegasissa 2015 sekä MM-pronssia 96-kiloisissa Bakussa 2007 ja 98-kiloisissa Taškentissa 2014. Hän sai Aasian-mestaruuskilpailuissa kultaa 96 kg:n painoluokassa 2008 ja pronssia 84-kiloisissa 2006. Junioreiden MM-kilpailuissa hän saavutti hopeaa 84 kg:n sarjassa 2005 ja voitti junioreiden Aasian-mestaruuden samassa painoluokassa 2004. ==Lähteet== == Aiheesta muualla == Luokka:Iranilaiset kreikkalais-roomalaisen tyylin painijat Luokka:Iranilaiset olympiavoittajat Luokka:Vuonna 1985 syntyneet Luokka:Elävät henkilöt
Bill O’Brien

thumb|O’Brien vuonna 2012. Bill O’Brien (s. 23. lokakuuta 1969 Dorchester, Massachusetts) on yhdysvaltalainen amerikkalaisen jalkapallon valmentaja. Hän toimi NFL:n Houston Texansin päävalmentajana ja toimitusjohtajana vuosina 2014-2020. Vuosina 2012–2013 O'Brien toimi Pennsylvanian osavaltionyliopiston joukkueen, Penn State Nittany Lionsin päävalmentajana.http://college- football.si.com/2013/12/31/bill-o-brien-houston-texans-head-coach-penn-state/ Aiemmin muun muassa NFL-joukkue New England Patriotsin valmennusportaassa toiminut O’Brien korvasi Penn Staten päävalmentajana legenda Joe Paternon, joka oli toiminut tehtävässään vuodesta 1966 lähtien. ==Lähteet== Luokka:Yhdysvaltalaiset amerikkalaisen jalkapallon pelaajat Luokka:Yhdysvaltalaiset amerikkalaisen jalkapallon valmentajat Luokka:Vuonna 1969 syntyneet Luokka:Elävät henkilöt
Taoufik Makhloufi

Taoufik Makhloufi (; s. 29. huhtikuuta 1988 Souk Ahras) on algerialainen keskimatkojen juoksija, 1 500 metrin olympiavoittaja. Makhloufi sijoittui Välimeren kilpailuissa 2009 neljänneksi 1 500 metrillä. Hän karsiutui saman matkan välierissä Berliinin 2009 ja Daegun 2011 MM-kilpailuissa. Maputon Afrikan kisoissa 2011 hän voitti kultaa 800 metrillä ajalla 1.46,32 ja pronssia 1 500 metrillä ajalla 3.39,99. Hän voitti 800 metrin Afrikan- mestaruuden Porto-Novossa 2012 ajalla 1.43,88. Viitattu 7.10.2019 Makhloufi voitti 1 500 metrin olympiakultaa Lontoossa 2012 ajalla 3.34,08. Hän lähti irtiottoon 200 metriä ennen maalia ja kukisti hopeaa saaneen Leonel Manzanon 0,71 sekunnilla. Hänet oli aiemmin suljettu pois kilpailuista, koska hän oli keskeyttänyt 1 500 metrin välierän ja loppukilpailun välissä juostun 800 metrin alkueräjuoksun yrittämättä tuomariston mielestä parastaan. Hän sai kuitenkin juosta finaalissa Algerian liiton ilmoitettua hänen kärsineen 800 metrillä polvivammasta. Marrakechin Afrikan-mestaruuskilpailuissa 2014 Makhloufi sijoittui 800 metrillä kolmanneksi. Hän sijoittui 2015 Pekingin MM- kilpailuissa 1 500 metrillä neljänneksi ja sai Brazzavillen Afrikan kisoissa 800 metrillä hopeaa ajalla 1.50,72. Hän saavutti Rio de Janeiron olympialaisissa 2016 hopeaa 800 metrillä Algerian ennätystä sivunneella ajalla 1.42,61. Hän sai hopeaa myös 1 500 metrillä ajalla 3.50,11. Dohan MM- kilpailuissa 2019 hän saavutti 1 500 metrillä hopeaa ajalla 3.31,38. == Henkilökohtaiset ennätykset == === Ulkoradat === Matka Aika Paikka Vuosi 800 m 1.42,61 Rio de Janeiro 15. elokuuta 2016 1 000 m 2.13,08 Tomblaine 1. heinäkuuta 2015 1 500 m 3.28,75 Monaco 17. heinäkuuta 2015 Maili 3.52,16 Eugene 31. toukokuuta 2014 == Lähteet == Luokka:Algerialaiset keskimatkojen juoksijat Luokka:Algerialaiset olympiavoittajat Luokka:Vuonna 1988 syntyneet Luokka:Elävät henkilöt